Source: https://pamehellas.gr/somateio-xenodochoypallilon-zakynthoy-parastasi-diamartyrias-ston-oaed
Timestamp: 2020-08-04 02:24:56+00:00
Document Index: 7074212

Matched Legal Cases: ['ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Σωματείο Ξενοδοχοϋπαλλήλων Ζακύνθου : Παράσταση διαμαρτυρίας στον ΟΑΕΔ
You are at:Home»Greek Categories»Νέα»Φορείς & Σωματεία»Σωματείο Ξενοδοχοϋπαλλήλων Ζακύνθου : Παράσταση διαμαρτυρίας στον ΟΑΕΔ
Πραγματοποιήθηκε σήμερα με επιτυχία η δυναμική παράσταση του Σωματείου στον ΟΑΕΔ .
Έγινε συμβολικό κλείσιμο του δρόμου μπροστά από τον ΟΑΕΔ και αντιπροσωπεία του Διοικητικού μας Συμβουλίου κατέθεσε στην Διοίκηση του ΟΑΕΔ υπόμνημα με τα αιτήματά μας , καθώς και την ανακοίνωση του σωματείου.
Ο αγώνας συνεχίζεται με επόμενο σταθμό το συλλαλητήριο την Τετάρτη 10 Ιουνίου στις 19:00 στην πλατεία Σολωμού.
ΚΑΝΕΝΑΣ ΕΡΓΑΖΟΜΕΝΟΣ ΧΩΡΙΣ ΕΙΣΟΔΗΜΑ.
ΝΑ ΠΛΗΡΩΣΟΥΝ ΤΟ ΚΡΑΤΟΣ ΚΑΙ Η ΕΡΓΟΔΟΣΙΑ.
ΠΡΟΣ: Διευθύντρια Υποκαταστήματος ΟΑΕΔ Ζακύνθου
κ. Ιωάννου Μ.
Το Δ.Σ. του Σωματείου Ξενοδοχοϋπαλλήλων και Εργαζομένων στον Επισιτισμό Τουρισμό Ν. Ζακύνθου που υπογράφουμε αυτό το υπόμνημα και ζητούμε να ικανοποιηθούν όλα μας τα αιτήματα, που θεωρούμε δίκαια και αναγκαία για την επιβίωσή μας.
Κατάργηση του πλαφόν των 50 ημερών εργασίας, προκειμένου οι εποχικοί εργαζόμενοι να πάρουν το πενιχρό επίδομα ανεργίας την περίοδο του χειμώνα. Αυτό σημαίνει ότι χιλιάδες εργαζόμενοι που είναι εποχικοί αν δεν προσληφθούν θα τους πετάξουν έξω από το επίδομα εποχικότητας.
Άμεση κατάργηση της τιμωρητικής απόφασης της Διοίκησης του ΟΑΕΔ που προβλέπει στέρηση του επιδόματος ανεργίας για όσους επιδοτούμενους δεν κάνουν παρουσία εντός της προβλεπόμενης προθεσμίας.
Να πάρουν άμεσα το επίδομα των 800€ όσοι δεν το έχουν πάρει ακόμη.